Entrepreneurskompetisie Wenner - AfriVriendelik
Stem vir die AfriVriendelik Entrepreneur van die Jaar
Die kompetisie word tydens sake ontbyte in Pretoria, Bloemfontein en Durbanville bekendgestel. Maak seker jy kry 'n plek en e-pos ons om jou naam op die gastelys te sit afrivriendelik@afriforum.co.za.
Die enigste vereiste vir dié kompetisie is dat jy jou onderneming reeds vir 'n jaar lank bedryf en jou kliënte in Afrikaans kan bedien.
Inskrywings open 12 September en sluit op 12 Oktober 2018. Die publiek kan tussen 17 en 27 Oktober 2018 vir die top 10-ondernemings stem. 'n Uitgesoekte paneel beoordeel die top 10, en die wenner word op 1 November 2018 aangekondig.
Louis Loubser, Tree hog advertensie (2017 wenner)
Louis Loubser, wenner van AfriVriendelik se 2017 entrepreneurskompetisie, is 'n entoesiastiese uitvinder wat sedert sy beginjare as boer tien jaar gelede reeds 'n hele reeks implemente uitgedink het om produksiedoeltreffendheid te verbeter. Sy nuutste uitvindsel fokus op water- en energiebesparing in die vrugteboord.
Onder sy uitvindsels tel 'n toestel met beweegbare grawers wat tot 1 360 plantgate per uur kan maak, asook 'n paalplanter wat werkers in staat stel om dieselfde werk in minder as 'n kwart van die gewone tyd te doen.
Dit is egter sy nuutste uitvindsel, die Tree Hog, wat die grootste opgewondenheid in die bedryf veroorsaak. Die Tree Hog verseker beduidende vermindering van water- en energieverbruik in die vrugteboord.
Tree Hog advertensie
Forum films bied aan Tree Hog AdvertensiePlease like and share to be informed on new developtmens and data.Visit our website at www.treehog.co.za#bhbwtemoparts#bhbw#afrivriendelik#primafruitUK